Source: http://www.szcoportal.sk/33/platenie-preddavkov-na-dan-z-prijmov-fyzickej-osoby-uniqueiduchxzASYZNYzrwcnt58KRjDRxoL1cdaRAg_rzFJ8D5c/
Timestamp: 2018-04-25 07:02:57+00:00
Document Index: 16563885

Matched Legal Cases: ['§ 5', '§ 35', '§ 34', '§ 2', '§ 35', '§ 34']

Platenie preddavkov na daň z príjmov fyzickej osoby | SZČO online
17.4.2018, Ing. Viera Mezeiová, Zdroj: Verlag Dashöfer
Ako sa platí preddavok na daň z príjmov fyzickej osoby (preddavok):
Preddavok zráža platiteľ príjmu (platiteľ dane) z príjmov zo závislej činnosti (§ 5 ZDP) a postup je upravený v § 35 ZDP;
Preddavky platí daňovník sám –v tomto prípade § 34 ZDP upravuje postup a podmienky platenia preddavkov;
Daňovníkovi nevznikne povinnosť podľa ZDP platiť preddavky, resp. platí preddavky v nižšej sume.
Preddavky zrážané zamestnávateľom z peňažných príjmov zo závislej činnosti.
Podľa § 2 písm. v) ZDP platiteľom dane fyzická osoba alebo právnická osoba, ktorá je povinná zraziť alebo vybrať daň alebo preddavok od daňovníka, a ktorá je povinná daň alebo preddavok vybrané od daňovníka alebo zrazené daňovníkovi odvádzať správcovi dane a majetkovo za ne zodpovedá. Zamestnávateľ je teda (ako platiteľ dane) povinný z peňažného plnenia zraziť preddavok a odviesť v ustanovenom termíne správcovi dane.
Poznámka: Niekedy nemusí matematicky vyjsť suma preddavku, a to uplatnením 1/12 nezdaniteľnej časti základu dane na daňovníka, resp. priznaním daňového bonusu na vyživované dieťa.
Avšak podľa § 35 ods. 8 ZDP sú situácie, kedy zamestnávateľ nevyberie preddavok, ak:
a) je preukázané, že daňovník s neobmedzenou daňovou povinnosťou, ktorý sa na území SR obvykle zdržiava, platí preddavky sám podľa § 34 ZDP,
Preddavok sa vypočíta sadzbou 19 % a tiež 25 % (z tej časti zdaniteľnej mzdy, ktorá presiahne 1/12 sumy 176,8-násobku platného životného minima), pričom sa zníži o sumu daňového bonusu na vyživované dieťa. Preddavok zamestnávateľ zrazí pri výplate alebo pri poukázaní, alebo pri pripísaní zdaniteľnej mzdy zamestnancovi k dobru bez ohľadu na to, za ktoré obdobie sa vypláca a je povinný odviesť zrazenú sumu preddavku za všetkých zamestnancov (zníženú o úhrn daňového bonusu) správcovi dane najneskôr do piatich dní po dni výplaty, poukázania alebo pripísania zdaniteľnej mzdy zamestnancovi k dobru, ak správca dane na žiadosť zamestnávateľa neurčí inak.